polyglot-tagger/wikipedia-language-snippets-filtered huggingface dataset:
సహాయకులు రాత్రంతా గాయపడిన వారిని రక్షించటం, మృతదేహాల కోసం శోధించటం చేసారు. 300 మందికి పైగా ప్రజలు రక్షించబడ్డారు. ఘటన గురించి తెలిసిన వెంటనే వైద్యులు, సహాయ సిబ్బందితో కూడిన ప్రత్యేక రైలు ఘటనా స్థలానికి బయల్దేరింది. ప్రతికూల వాతావరణ పరిస్థితుల వలన రెస్క్యూ జట్ల రావడం కొంత ఆలస్యం అయ్యింది. అతికష్టం మీద ఘటనా స్థలానికి చేరుకున్న సహాయ సిబ్బంది హుటాహుటిన సహాయ చర్యలు చేపట్టారు. ప్రమాదం జరిగిన సమయంలో స్థానిక నివాసితులు ప్రారంభంలో సహాయపడ్డారు. ఆగష్టు 5 ఉదయం కల్లా, ప్రమాదంలో పాడైపోయిన రెండు రైళ్ళు తొలగించబడ్డాయి, చనిపోయిన వారి శరీరాలను స్వాధీనం చేసుకున్నారు. చీకటి, వర్షపునీటి కారణంగా అనేక ఇబ్బందులు ఎదురవుతున్నాయని, అయితే సాధ్యమైనంత స్థాయిలో సహాయ చర్యలు అందించేందుకు ఆదేశించానని, మరో మూడు ప్రత్యేక రైళ్లు కూడా ఘటనా స్థలానికి బయల్దేరాయని రైల్వే మంత్రి సురేశ్‌ప్రభు తన ట్విటర్‌లో పేర్కొన్నాడు. ముంబై, పంజాబ్, ఉత్తరప్రదేశ్, మధ్యప్రదేశ్ల నుండి ప్రయాణించే 25 రైళ్ళు నిలిపివేయబడ్డాయి, దారి మళ్ళించ బడ్డాయి. ముఖ్యంగా పొరుగున ఉన్న రాజస్థాన్ నుండి వెళ్లిపోయాయి లేదా మళ్లించబడ్డాయి.
2015 ఆగష్టు 4 న, రెండు ప్రయాణీకుల రైళ్లు; ముంబై నుంచి వారణాసి వెళుతున్న కామయాని ఎక్స్‌ప్రెస్‌కు చెందిన చివరి ఐదు బోగీలు రాత్రి 11.45 గంటలకు వంతెనపై పట్టాలు తప్పి మాచక్ నదిలో పడిపోయాయి, ఇదే సమయంలో జబల్‌పూర్‌నుంచి ముంబై వెళుతున్న జనతా ఎక్స్‌ప్రెస్ ఇంజిన్, బోగీలు కూడా ఇదే ప్రాంతంలో పట్టాలు తప్పాయి. మధ్యప్రదేశ్ లోని హర్దాకు 20 కిలోమీటర్ల దూరంలో కురావన్, బృంగి రైల్వే స్టేషన్ల సమీపంలో రైళ్ళు పట్టాలు తప్పాయి. కనీసం 31 మంది మరణించారు, 100 మంది గాయపడ్డారని ప్రాథమిక అంచానా.
లాండ్ లైన్ టెలిఫోన్, పబ్లిక్ ఫోన్ ఆఫీసు గ్రామానికి 5 కి.మీ. లోపు దూరంలో ఉన్నాయి. మొబైల్ ఫోన్, ప్రైవేటు కొరియర్ గ్రామానికి 5 నుండి 10 కి.మీ. దూరంలో ఉన్నాయి. ఇంటర్నెట్ కెఫె / సామాన్య సేవా కేంద్రం గ్రామం నుండి 10 కి.మీ.కి పైబడిన దూరంలో ఉంది. ఆటో సౌకర్యం గ్రామానికి 5 కి.మీ. లోపు దూరంలో ఉంది. ప్రభుత్వ రవాణా సంస్థ బస్సు సౌకర్యం, ట్రాక్టరు సౌకర్యం మొదలైనవి గ్రామానికి 5 నుండి 10 కి.మీ. దూరంలో ఉన్నాయి. ప్రైవేటు బస్సు సౌకర్యం, రైల్వే స్టేషన్ మొదలైనవి గ్రామం నుండి 10 కి.మీ.కి పైబడిన దూరంలో ఉన్నాయి. జిల్లా రహదారి గ్రామం నుండి 5 నుండి 10 కి.మీ. దూరంలో ఉంది. జాతీయ రహదారి, రాష్ట్ర రహదారి, ప్రధాన జిల్లా రహదారి గ్రామం నుండి 10 కి.మీ.కి పైబడిన దూరంలో ఉన్నాయి. గ్రామంలో కంకర రోడ్లు ఉన్నాయి.
సమీప బాలబడి, ప్రాథమిక పాఠశాల, ప్రాథమికోన్నత పాఠశాల, మాధ్యమిక పాఠశాల కొయ్యూరులో ఉన్నాయి. ఉన్నాయి. సమీప జూనియర్ కళాశాల కొయ్యూరులోను, ప్రభుత్వ ఆర్ట్స్ / సైన్స్ డిగ్రీ కళాశాల నర్సీపట్నంలోనూ ఉన్నాయి. సమీప వైద్య కళాశాల, మేనేజిమెంటు కళాశాల విశాఖపట్నంలోను, పాలీటెక్నిక్ పాడేరులోనూ ఉన్నాయి. సమీప వృత్తి విద్యా శిక్షణ పాఠశాల, అనియత విద్యా కేంద్రం అనకాపల్లిలోను, దివ్యాంగుల ప్రత్యేక పాఠశాల విశాఖపట్నం లోనూ ఉన్నాయి.
గ్రామంలో స్వయం సహాయక బృందం ఉంది. ఏటీఎమ్, వాణిజ్య బ్యాంకు, సహకార బ్యాంకు, వ్యవసాయ పరపతి సంఘం గ్రామం నుండి 5 నుండి 10 కి.మీ. దూరంలో ఉన్నాయి. పౌర సరఫరాల వ్యవస్థ దుకాణం, రోజువారీ మార్కెట్, వారం వారం సంత, వ్యవసాయ మార్కెటింగ్ సొసైటీ గ్రామం నుండి 5 నుండి 10 కి.మీ. దూరంలో ఉన్నాయి.
అమెరికా సంయుక్త రాష్ట్రాలలోని పోట్ట్స్ విల్లె, పెన్సిల్వేనియా లలో1790లో నేకోఅలెన్ అనే వేటగాడు బొగ్గును కనుగొన్నకా, ఆప్రాంతంలో బొగ్గు తవ్వకపు చరిత్ర మొదలైనదని చెప్పొచ్చు.బ్రాడ్ మౌంటైన్ వద్ద నెకో అలెన్ క్యాంప్ ఫైర్ వేసినపుడు ఆ పరిసరాలలో వున్న అంత్రాసైట్ కూడా మండటం వలన పెద్దమంట ఏర్పదినదని, ఆవిధంగా ఆప్రాంతంలోని బొగ్గు గనులు వెలుగులోకి వచ్చాయని ఉదంతం.1790 నాటికి నది సమీపంలో అంత్రాసైట్ బొగ్గును ఉపయోగించే లోహతయారి కొలిమి/ఫర్నేసు నిర్మాణం అయ్యింది.అంత్రాసైట్ బొగ్గును ఇంటిని వెచ్చగా వుంచుటకై గృహోపయోగఇంధనంగా మొదట జెస్సీ ఫెల్ అనే జడ్జి, పెన్సిల్వేనియా లోని -,లో మొదటగా 1808 ఫిబ్రవరి 11లో ఇంట్లో కుంపటిలో వెలిగింఛి ఉపయోగించాడు.మామూలు కర్ర బొగ్గు కన్న నేల బొగ్గు కాలడానికి కావాల్సిన గాలిని కుంపటి కింద నుండి అందేలా జల్లెడలాంటీనిర్మ్మాణం చేసాడు
1808లో జాన్, అభిజా స్మిత్ అనేవారు మొదటగా బొగ్గును వ్యాపారపరంగా ఎగుమతి చెయ్యడంతో అంత్రాసైట్ బొగ్గు ఉత్పత్తి, ఎగుమతి అమెరికాలో ఊపు అందుకున్నది. 1917 నాటికి 100 మిలియను టన్నుల అంత్రాసైట్ బొగ్గు ఉత్పత్తి చేయబడినది అంటే ఏ స్థాయిలో ఎగుమతి జరిగిందో ఉహించవచ్చు.
మినరలాయిడ్ జెట్ వలె ఆంత్రాసైట్ బొగ్గు కన్పించడం వలన దీనిని జెట్ నకిలిగా వాడుతారు.బిటుమినస్ బొగ్గు కంటే ఆంత్రాసైట్ ఎక్కువ కఠినత్వం, తారతమ్యసాంద్రత కల్గివున్నది. ఆంత్రాసైట్ కఠినత 2.75–3 , తారతమ్య సాంద్రత 1.3–1.4 మధ్య వుండును. సాంద్రత 1.25-2.5గ్రా/సెం.మీ2 ఇందులో స్థిర కార్బను పరిమాణం ఎక్కువ. వోలటైలుల పరిమాణం చాలా తక్కువ.ముడతలు లేని పొరల నిర్మాణంతో గట్టిగా వుండును.బొగ్గు మీద వేళ్ళను రుద్దినపుడు వేళ్ళకు బొగ్గు మసి అంటుకోదు. మరింత వత్తిడికి ఎక్కువ కాలం గురైన బిటుమినస్ బొగ్గురూపాంతరమే ఆంత్రాసైట్. తాజాగా గనులనుండి తీసిన ఆంత్రాసైట్ బొగ్గులో తేమ శాతం 15 కన్న తక్కువ వుండును.ఆరుబయట నిల్వ కాలం పెరిగే కొలది, వాతావరణం లోని ఉష్ణోగ్రత వలన బొగ్గులోని తేమ 10% కన్న తగ్గును. ఆంత్రాసైట్ ఉష్ణ కేలరోఫిక్ విలువ 26 నుండి 33 / . బ్రిటుసు థర్మల్ యూనిట్లు అయ్యిన 22 నుండి 28 వేల యూనిట్లు కిలోకు.
బిటుమినస్, గ్రాఫైట్ ల మధ్య స్థితి అంత్రాసైట్. భూగర్భంలో బిటుమినస్ కాలక్రమేనా అంత్రాసైట్ గా రూపాంతరం చెందినట్లుగానే, భూగర్భంలో అంత్రా సైట్ క్రమంగా గ్రాఫైట్గా మారును.
అంత్రాసైట్ అనేది ఒక శిలాజ ఇంధనం.అంత్రాసైట్ అనేది నేలబొగ్గులో ఒకరకం.కొన్నికోట్ల సంవత్సరాల క్రితం నిర్జీవమైన వృక్షజాలం ఒకేచోట భారీగా చిత్తడి నేలల్లో క్రమంగా పేరుకుపోయి కుల్లిన పదార్థంగా ఏర్పడి, తరువాత క్రమంలో భూపొరలలో ఏర్పడిన మార్పులు కదలికల వలన భూగర్భంలోకి చేరుకున్నవి. ఇలా భూగర్భములో చేరిన పిట్ అక్కడి అధిక ఉష్ణోగ్రతకు, పీడన ప్రభావం వలన క్రమేనా రుపాతంరంచెంది అధికశాతం కర్బనం కల్గిన కర్బనయుక్త పదార్థంగా మారినది.ఇలా మారిన పదార్థాన్ని బొగ్గు అంటారు.ఇలా కుళ్ళిన వృక్షజాలం బొగ్గుగా మారటానికి దాదాపు 360 మిలియను సంవత్స రాల కాలం మించి వుండును.బొగ్గులో అధికశాతంలో కర్బనం/కార్బన్ వుండును.తరువాత హైడ్రోజన్, ఆక్సిజన్ వుండును.తక్కువ మొత్తంలో నైట్రోజన్, సల్ఫరు వంటివి బొగ్గు యొక్క నాణ్యతను బట్టి వుండును. బొగ్గులో తక్కువ పరిమాణంలో అకర్బన పదార్థాల సంయోగ పదార్థాలు కూడా వుండును. బొగ్గులో తేమ కూడా వుండును
అంత్రాసైట్ అనేది నేల బొగ్గులో అత్యంత నాణ్యత వున్నబొగ్గు.ఇందులో కార్బను శాతం 90-95% దాటి వుండను.అంత్రాసైట్ లో వున్న కార్బనులో ఫిక్సుడ్/స్థిర కార్బను శాతం 70శాతం వుండును.అంత్రాసైట్ లో వోలటైల్ పదార్థాల శాతం తక్కువగా వుండును.వోలటైలులు అనగా అతి తక్కువ ఉష్ణోగ్రతలో అనగా 450-650 వద్దనే ఆవిరి/వాయువుగా మారు స్వాభావమున్న పదార్థాలు.బొగ్గులోని వొలటైలులు తక్కువ హైడ్రో కార్బను గొలుసు కల్గిన మిథేన్ బ్యూటేన్ వంటి హైడ్రోకార్బనులను, హైడ్రోజను, నైట్రోజను, సల్ఫరు వంటి మిశ్రమాలు కల్గి వుండును.ఇందులో బూడిద శాతం కూడా తక్కువ వుండును.బూడిద అనేది బొగ్గులోని అ కర్బన ఘన పదార్థాల పరిమాణాన్ని తెలుపును. అంత్రాసైట్ తక్కువ వొలటైలు కల్గి వుండి, ఎక్కువ పరిమాణంలో స్థిర కార్బను వుండటం వలన ఈ రకపు బొగ్గు వెంటనే మండదు. మంట నెమ్మదిగా ప్రారంభమై, దహనం స్థిరంగా తక్కువ పొగతో నీలిమంటతో మండును.
అంత్రాసైట్ బొగ్గు వినియోగంలోవున్నప్రధాన ఇబ్బంది– ఇది నెమ్మదిగా అంటుకుంటుంది. మొదట్లో ముఖ్యంగా ఇది లోహ తయారి కొలిమి/ఫర్నేసులో వాడుటకు ఇబ్బందిగా వుండేది.1828లో బ్లాస్ట్ ఫర్నేస్ను కనుగొన్న తరువాత అంత్రాసైట్ వినియోగం పెరిగింది.ఫర్నేసులో ఏర్పడిన వ్యర్ధ వేడివాయువులతోఫర్నేసు/కొలిమిలోకి పంపు గాలిని వేడి చేసి బొగ్గులోకి పంపడం వలన బొగ్గు త్వరగా మండటం వలన అంత్రాసైట్ బొగ్గును వాడటంలో వున్న ఇబ్బంది తొలగి పోవడం వలన బొగ్గు వాడకం పెరిగింది.అమెరికా లో15 సంవత్సరాలలో తయారైన అయిన పిగ్ ఐరన్ లో 45% అంత్రాసైట్ బొగ్గు ఉపయోగించినదే.
బొగ్గులో వున్న కార్బను పరిమాణం, ఏర్పడిన కాలాన్ని బట్టి బొగ్గును మూడు ప్రధాన రకాలుగా వర్గీకరించారు.అవి అంత్రాసైట్, బిటుమినస్, లిగ్నైట్.అంత్రాసైట్ అనునది అత్యంత నాణ్యమైన బొగ్గు .ఇందులో 95%వరకు కార్బను ఉండును.తరువాత స్థాయి నాణ్యత బొగ్గు బిటుమినస్. బిటుమినస్ కన్న తక్కువ నాణ్యత కల్గిన, ఎక్కువ తేమ, మలినాలు కలిగిన బొగ్గు లిగ్నైట్.
ఆంత్రాసైట్ అనే పదం అనే గ్రీకు పదం నుండి ఏర్పడినది. అనగా బొగ్గు వంటి అని అర్థం. ఆంత్రాసైట్ ను నల్లని బొగ్గు, గట్టి బొగ్గు, రాతి బొగ్గు, చీకటి బొగ్గు, కాఫీ బొగ్గు, బ్లాక్ డైమండ్ అని పలు పేర్లతో కూడా వ్యవహరిస్తారు.
రావణ సంహారం తర్వాత శ్రీ రాముడు లింగ ప్రతిష్టాపనలు చేపట్టి శివుని అనుగ్రహం పొందే క్రమంలో భాగంగా త్రేతాయుగంలో శివలింగాన్ని శ్రీరాముడే స్వయంగా ప్రతిష్టించాడని పూర్వీకుల చెబుతున్నారు. రావణుడు బ్రాహ్మణుడు కావడంతో బ్రాహ్మణహత్య నుంచి విముక్తిని పొందుటకు దేశంలో శివలింగాల ప్రతిష్టాపన చేపట్టాడని, శివలింగాలను ప్రతిష్టించి శివుని అనుగ్రహం పొందాడని, శివుని అనుగ్రహంతో బ్రహ్మహత్యా దోష నివారణను పొందాడని చరిత్ర చెబుతోంది. శ్రీ రాముడు బుగ్గ రామలింగేశ్వర ఆలయం వద్ద స్వయంగా బాణాన్ని భూమిపై సంధించి గంగను పైకి రప్పించి శివలింగానికి ఆ నీటితో అభిషేకం చేసి పూజలు చేశాడని పూర్వీకులు చెబుతున్నారు. అందుకే ఈ పుణ్య తీర్థానికి బుగ్గ రామలింగేశ్వరాలయం అని పేరు వచ్చిందని స్థానికులు తెలిపారు.
బుగ్గ రామలింగేశ్వరస్వామి ఆలయానికి సమీపంలోని గుట్టపై కబీరుదాసు మందిరం ఉంది. కాశీలో ఉపదేశం పొందిన నర్సింహ బాబా అనే సాధువు 1975లో ఇక్కడ కబీరుదాసు మందిరాన్ని నిర్మించారు. ఆలయానికి వచ్చే భక్తులంతా పక్కనేవున్న కబీరుదాసు మందిరాన్ని దర్శించుకోవటం ఆనవాయితీగా వస్తుంది. ఈ ఆలయంలోనే నాగన్నపుట్ట, శివపార్వతుల సన్నిధి ఉంది. కార్తీకమాసం సందర్భంగా నాగన్నపుట్టకు మహిళలు ప్రత్యేక పూజలు నిర్వహిస్తారు. ఇక్కడ కార్తీకమాసంలో పుట్టలో నుంచి నాగరాజు బయటికి వచ్చి కనిపిస్తాడని ప్రజల నమ్మకం. ఈ మందిరంలోనే చాలా కాలంపాటు ధ్యానం చేసిన నర్సింహబాబా ఇక్కడే సజీవంగా సమాధి అయినట్లు చెబుతారు.
అరణ్యవాసంలో ఉన్న రాముడికి శివుడు ప్రత్యక్షమైన చోటు కాబట్టే ఇక్కడ స్వామి రామలింగేశ్వరుడిగా వెలిసాడని ప్రతీతి. పవిత్రమైన సెలయేటి చెంతన వెలసినందున బుగ్గ రామలింగేశ్వరుడిగా పేరొచ్చింది. అడవిలో పుట్టే ఈ ప్రవాహం శివుడిని అభిషేకించడానికే పుట్టిందా అన్నట్లు తూర్పు నుంచి పడమరకు ప్రవహించి తిరిగి అడవిలో ప్రవేశించి అదృశ్యమవుతుంది.
ఆరుట్ల బుగ్గ రామలింగేశ్వర ఆలయం రంగారెడ్డి జిల్లా ఇబ్రహీంపట్నం డివిజన్ మంచాల మండలం ఆరుట్ల గ్రామంలో ఉన్న ఆలయం. నిరంతరం పారే సెలయేటి చెంతన లింగేశ్వరుడు స్వయంభువుగా కొలువైన బుగ్గక్షేత్రంలో శివుడికి ప్రీతిపాత్రమైన కార్తీకమాసంలో పౌర్ణమి నుంచి పదిహేను రోజులు జాతర జరుగుతుంది. దీనిని ఆరుట్ల బుగ్గ జాతర అంటారు.
ప్రతియేటా కార్తీక పౌర్ణమి కి ప్రారంభమై అమావాస్య వరకు పదిహేను రోజుల జాతర జరుగుతుంది. లింగ పూజలు, స్నానాలు, వ్రతాలు, వనభోజనాలు, కుటుంబం, బంధుమిత్రుల కలయికలు ఉంటాయి.
అకొగ్ల్యాన్ యొక్క రచనలు యెరెవాన్ చరిత్ర మ్యూజియం, ఆర్ట్శాఖ్ లోని లచిన్ స్టేట్ మ్యూజియం, నొవ్యంబెర్యాన్ స్టేట్ మ్యూజియంలలో ప్రదర్శించారు. అనేక రచనలు యు.ఎస్. లోని "వెంత్ వార్డ్ గ్యాలరీ" లో, ఇంగ్లాండు, కెనడా, ఇజ్రాయెల్, ఫ్రాన్స్, రష్యా, లెబనాన్, ఇతర దేశాలలోని ప్రైవేటు సంగ్రహాలయంలో, మైక్ బరోయాన్ , వ్లాడిస్లావ్ కుజ్నెట్సావ్ , ఒలెగ్ బబజన్యన్ , జీన్ మేరీ బ్రుటల్లీ , సిక్కియో పినో లోని ప్రైవేటు వ్యక్తుల సేకరణలలో బద్రపరిచారు .
భారతీయ రైల్వేలు ఆధ్వర్యంలో నడుపుతున్న బెంగుళూరు సిటీ - ఎర్నాకుళం ఇంటర్‌సిటీ సూపర్‌ఫాస్ట్ ఎక్స్‌ప్రెస్ యొక్క తొమ్మిది బోగీలు, గం.7:35 ని.ల స్థానిక సమయంలో, మూలగొండపల్లి, చంద్రాపురం సమీపంలోని బిదారేగేర్ ప్రాంతంలో అనేకల్ సమీపంలో పట్టాలు తప్పాయి. ఈ ప్రమాదం ఒక ఇరుకైన రైలుమార్గంలో జరిగింది. ప్రయాణీకులు 3 నుండి 5 సెకన్లలో ఈ ప్రమాదం విషయం తెలుసుకున్నారు, వారు ప్రయాణిస్తున్న రైలు పెద్ద ప్రమాదంలో చిక్కుకున్నదని భావించారు. ఆ తరువాత రైలు ఒక పెద్ద క్రాష్‌తో ఒక్కసారిగా పెద్ద కుదుపుతో ఆగిపోవడం గమనించారు. రైలు డి9 భోగీ డి8 లోకి చొచ్చుకు పోయింది, డి8 బోగీ మొదటి 4 వరుస సీట్లను తుత్తినియలు చేసింది. చాలామంది ప్రయాణికులు డి8 భోగీలో చిక్కుకుపోయారు, కొందరు మరణించారు.
ఈ రైలు ప్రమాదం జరగడానికి ముఖ్యంగా సెక్షన్ ఇంజినీర్ దోషం అధికమని అభియోగం మోపబడింది, ఎందుకంటే ఈ రైలు ప్రమాదం జరిగిన చోటు నుండి కొన్ని అడుగులు దూరంలోనే మరొక రైలు పగుళ్లను మరమ్మతు చేశారు, అతను ట్రాక్ విభాగంలో పూర్తి వేగంతో రైలు వేగవంతంగా నడిచేందుకు అనుమతి ఇచ్చాడు. మొదటి పగులు, మరమ్మత్తు ప్రమాదం ముందు రోజు పూర్తి చేయడం జరిగింది. సెక్షన్ ఇంజనీర్ రైలుపట్టా మరమ్మత్తు తర్వాత 24 గంటల సమయం లోపలనే ట్రాక్ విభాగంలో అతను పూర్తిస్థాయి వేగంతో రైలు ప్రయాణించేందుకు అనుమతినిచ్చాడు. అందువలన సెక్షన్ ఇంజినీర్, తప్పిదము అధికమని భావించారు.
బెంగుళూరు సిటీ - ఎర్నాకుళం ఇంటర్‌సిటీ సూపర్‌ఫాస్ట్ ఎక్స్‌ప్రెస్ భారతీయ రైల్వేలు వ్యవస్థలో ఒక సూపర్‌ఫాస్ట్ ఎక్స్‌ప్రెస్ రైలు. ఇది బెంగుళూరు రైల్వే స్టేషను , ఎర్నాకుళం రైల్వే స్టేషను మధ్య నడుస్తుంది. ఈ రైలు 2015 ఫిబ్రవరి 13 న 7.10 గంటలకు బెంగుళూరు నుండి ఎర్నాకుళం ప్రయాణంలో వెళ్ళుతూండగా బెంగళూర్ పట్టణంలోని కర్ణాటక పట్టణ జిల్లాలోని అనేకల్ వద్ద తొమ్మిది బోగీలు పట్టాలు తప్పాయి. ఈ ప్రమాదంలో 10 మంది మరణించారు , 150 మందికి గాయాలయినాయి.
ఈ రైలు ప్రమాదం రైలుపట్టా విరగడం వలన జరిగిందని, రైల్వే భద్రత కమిషనర్ ద్వారా 2015 మార్చి 17 సం.లో ఒక ప్రాథమిక నివేదిక జారీ చేయబడింది. ఒక రైల్వే ట్రాక్ కార్మికుడు ప్రమాదం జరగడానికి ఒక అరగంట ముందు రోజువారీ తనిఖీలో భాగంగా, రైలు మార్గము పరీక్ష చేయడం జరిగిందని , రైలుమార్గములో స్పష్టమైన లోపాలు లేదా కంకర లేకపోవడం లోపం అనేది అతనికి కనిపించలేదు. ఈ ప్రమాదం వలన ₹ 1.11 కోట్ల వరకు రైల్వేకు నష్టం వాటిల్లిందని భారతీయ రైల్వేలు నమోదు చేసింది.
రైలు ప్రమాదం జరగడానికి కారణం ఈ రైలు ప్రయాణించే మార్గము లోని రైలు పట్టాలపై ఆ సమయంలో కంకర లేదని ఈ నివేదిక పేర్కొంది. ఈ ప్రమాదం రైల్వే ఇంజనీర్లు వలన జరిగిందని, వీరు ఇంతకు ముందు అక్కడ విరిగిన రైలుపట్టా చోటుచేసుకున్న ప్రాంతంల్లో వేగం పరిమితిని ఎత్తివేసేందుకు అనుమతించారని, అందువల్ల ప్రమాదం జరిగిందని రాబోయే ప్రాథమిక నివేదిక కోసం ఒక ముందస్తు ప్రెస్ రిపోర్ట్ లో పేర్కొంది.
జనవరి 2016 సం.లో ఒక వార్తా నివేదిక ప్రకారం, నవంబరు 2015 నాటికి రైలు భద్రతా కమిషనర్ సతీష్ కుమార్ మిట్టల్ రైల్వే బోర్డుకు తుది నివేదిక పంపారని రైల్వేలకు చెందిన ఒక అధికారి పేర్కొన్నారు. ఆ నివేదిక ఇంకా ఆ సమయంలో బహిరంగంగా లేదు కాబట్టి, లోకో-పైలట్ , ప్రయాణీకుల కోచ్‌లను నిర్వహిస్తున్న కోచ్ ఫ్యాక్టరీ మీద , అపరాధభావంతో సీనియర్ విభాగం ఇంజనీరు పైన ప్రధానంగా నింద ఉంచడం జరిగింది.
రైలు ప్రమాదం ప్రత్యక్షంగా చూసిన వారి దగ్గర నుండి కర్ణాటక పోలీసులు, అగ్నిమాపక విభాగాలు వారికి డజన్ల కొద్దీ ఫోన్ కాల్స్ వెళ్ళాయి. కర్ణాటక అగ్నిమాపక విభాగం, స్వచ్ఛంద రెస్క్యూ కార్మికులు ప్రమాదం జరిగిన ప్రాంతానికి నిమిషాల్లోనే వచ్చారు , భోగీల నుండి ప్రయాణీకుల ప్రాణాలను కాపాడేందుకు బయటకు లాగడం ప్రారంభించారు.
తుది నివేదిక ప్రకారం ప్రమాద సమయంలో ఈ రైలు గంటకు కనీసం 80 కిలోమీటర్ల వేగంతోను , గంటకు 100 కిలోమీటర్ల స్పీడ్ పరిమితి కంటే తక్కువగా, ప్రయాణం చేస్తోందని పేర్కొంది. ఈ నివేదికలో కేవలం 42 మందికి గాయాలయినట్లు , 9 మంది మరణించినట్లు పేర్కొన బడింది.
గ్రామంలో ప్రభుత్వ ప్రాథమిక పాఠశాల ఒకటి ఉంది. సమీప బాలబడి, మాధ్యమిక పాఠశాల‌లు గంగరాజు మాడుగులలోను, ప్రాథమికోన్నత పాఠశాల కోరపల్లిలోనూ ఉన్నాయి. సమీప జూనియర్ కళాశాల గంగరాజు మాడుగులలోను, ప్రభుత్వ ఆర్ట్స్ / సైన్స్ డిగ్రీ కళాశాల పాడేరులోనూ ఉన్నాయి. సమీప వైద్య కళాశాల, మేనేజిమెంటు కళాశాల విశాఖపట్నంలోను, పాలీటెక్నిక్ పాడేరులోనూ ఉన్నాయి. సమీప వృత్తి విద్యా శిక్షణ పాఠశాల అరకులోయలోను, అనియత విద్యా కేంద్రం అనకాపల్లిలోను, దివ్యాంగుల ప్రత్యేక పాఠశాల విశాఖపట్నం లోనూ ఉన్నాయి.
గ్రామంలో స్వయం సహాయక బృందం ఉంది. వ్యవసాయ మార్కెటింగ్ సొసైటీ గ్రామం నుండి 5 నుండి 10 కి.మీ. దూరంలో ఉంది. ఏటీఎమ్, వాణిజ్య బ్యాంకు, సహకార బ్యాంకు, వ్యవసాయ పరపతి సంఘం గ్రామం నుండి 10 కి.మీ.కి పైబడిన దూరంలో ఉన్నాయి. పౌర సరఫరాల వ్యవస్థ దుకాణం, రోజువారీ మార్కెట్, వారం వారం సంత గ్రామం నుండి 10 కి.మీ.కి పైబడిన దూరంలో ఉన్నాయి.
1914 లో కెనడా ప్రభుత్వపు భారత వ్యతిరేక వలస చట్టాలకు సూటిగా సవాలు విసిరిన కోమగట మారు ఓడ ప్రయాణం తరువాత, అమెరికాలో నివసిస్తున్న అనేక వేల మంది భారతీయులు తమ వ్యాపారాలను, గృహాలనూ విక్రయించి బ్రిటిషు వారిని భారతదేశం నుండి తరిమికొట్టేందుకు సిద్ధమయ్యారు. హర్ దయాళ్, అమెరికా అధికారులు తనను బ్రిటిషు వారికి అప్పగిస్తారనే ఆందోళనతో యూరోప్‌కు పారిపోయాడు. సోహన్ సింగ్ భక్నా అప్పటికే బ్రిటిషు వారికి చిక్కి ఉన్నాడు. నాయకత్వం రామచంద్ర భరద్వాజ్ చేతికి వచ్చింది. మొదటి ప్రపంచ యుద్ధంలో కెనడా ప్రవేశించిన తరువాత, ఈ సంస్థ అమెరికాలో కేంద్రీకృతమైంది. జర్మనీ ప్రభుత్వం నుండి దానికి గణనీయమైన నిధులు అందాయి. వారి ధోరణి చాలా తీవ్రవాద పద్ధతిలో ఉండేది. హర్నామ్ సింగ్ చెప్పిన ఈ మాటలు దాన్ని ప్రతిబింబిస్తాయి:
1910 దశకంలో వాషింగ్టన్‌, ఒరేగాన్‌ రాష్ట్రాల్లోని కట్టెల మిల్లులలో, కాలిఫోర్నియాలోని వ్యవసాయ భూములలో పనిచేయడానికి పంజాబ్ రాష్ట్రం నుండి చాలమంది కార్మికులు వెళ్ళారు. అయితే అక్కడ పనిచేస్తున్న తెల్లజాతీయుల జీతంకంటే, భారతీయులకు తక్కువ జీతం చెల్లించడంతోపాటూ వివక్ష, చిన్నచూపు చూపించేవారు. అలా ఇంగ్లీషువారిపై కోపం పెంచుకున్న భారతీయులు, దేశానికి స్వాతంత్ర్యం వస్తేనేగాని తమ జీవితాలు మారవని అర్థంచేసుకున్నారు. మొదటిసారిగా 1913 ఏప్రిల్‌లో ఒరేగాన్‌లోని అస్టోయియాలో భారతీయ కార్మికులు సమావేశమై, 'పసిఫిక్‌ తీర హిందీ సంఘం' ను ఏర్పాటు చేసారు. సంఘం ప్రధాన కార్యాలయంపైన యుగంతర్‌ ఆశ్రమ్‌ లో సంఘం నుండి 1913 నవంబరు 1న 'గదర్‌' అనే ఒక వారపత్రికను ప్రారంభించింది.
గదర్ పార్టీ లేదా గదర్ ఉద్యమం, భారత స్వాతంత్ర్యోద్యమం కాలంలో పంజాబీలు స్థాపించిన భారతీయ విప్లవ సంస్థ. హిందూ, సిక్కు, ముస్లిం నాయకుల సమ్మేళనంతో ఏర్పడింది. 1913లో బ్రిటీష్ పాలనతో సంబంధరహితంగా విదేశాలనుండి భారతదేశానికి పనిచేయడం ప్రారంభమై, భారత స్వాతంత్ర విప్లవోద్యమంలో భాగంగా భారతదేశంలోని విప్లవకారులతో కలిసి పనిచేయడమేకాకుండా వారికి ఆయుధాలను, మందుగుండు సామగ్రిని అందించడానికి సహాయపడింది.
పార్టీ వారపత్రిక ది గదర్ పత్రిక కేంద్రంగా పార్టీ ఎదిగింది. ఈ పత్రిక మాస్ట్ హెడ్‌పై శీర్షిక ఇలా ఉంది: అంగ్రేజీ రాజ్ కా దుష్మన్ . "భారతదేశంలో తిరుగుబాటును ప్రేరేపించడానికి" ధైర్యవంతులైన సైనికులు కావాలి " అని గదర్ ప్రకటించింది. వాళ్ళు చెల్లించాల్సింది-మరణం; వెల-బలిదానం; పింఛను - స్వేచ్ఛ; యుద్ధ క్షేత్రం-ఇండియా ".
గదర్ అనే పేరు వెనుక చాలా నేపథ్యమే ఉంది. 1857లో జరిగిన ప్రథమ స్వాతంత్ర్య పోరాటాన్ని బ్రిటిషు వారు 'గదర్‌' గా పిలిచేవారు. ఆ పోరాటాన్ని కొనసాగించి, అంతిమంగా దేశాన్ని దాస్య శృంఖలాల నుంచి విముక్తి చేయడమే లక్ష్యం కాబ‌ట్టి పత్రికకు ఆ పేరునే ఖరారు చేశారు. కాలక్రమేణా ఆ సంఘమే 'గదర్‌ పార్టీ'గా ప్రసిద్ధికెక్కింది.
పార్టీ వ్యవస్థాపకుల్లో ఒకరైన కర్తార్ సింగ్ శరభ మొదటి సంచికలో ఇలా రాసాడు: "ఈ రోజు విదేశాలలో 'గదర్' ప్రారంభమవుతోంది, కానీ మన దేశ భాషలో, ఇది బ్రిటిష్ రాజ్‌పై యుద్ధం. మా పేరు ఏమిటి? గదర్. మా పని ఏమిటి? గదర్. విప్లవం ఎక్కడ జరుగుతుంది? భారతదేశంలో. పెన్నులు, సిరాల స్థానంలో రైఫిళ్ళూ, రక్తం వచ్చే సమయం త్వరలోనే వస్తుంది."
ఈ పార్టీ ప్రధాన కార్యాలయం శాన్ ఫ్రాన్సిస్కోలో ఉంది. ఇందులో భాయ్ పర్మానంద్, సోహన్ సింగ్ భక్నా, హర్ దయాల్, మొహమ్మద్ ఇక్బాల్ శేదై, కర్తార్ సింగ్ శరభ, అబ్దుల్ హఫీజ్ మహ్మద్ బరకాతుల్లా, సులామన్ చౌదరి, అమీర్ చౌదరి, రష్బీరి బోస్, గులాబ్ కౌర్ తదితరులు కీలక సభ్యులుగా ఉన్నారు.
పార్టీ సిద్ధాంతం దృఢమైన లౌకికవాదం. తరువాత పంజాబ్‌లో ప్రధాన రైతు నాయకుడైన సోహన్ సింగ్ భక్నా మాటల్లో: "మేము సిక్కులమో పంజాబీలమో కాదు. మా మతం దేశభక్తి. " ది గదర్ మొదటి సంచిక శాన్ ఫ్రాన్సిస్కోలో 1913 నవంబరు 1 న ప్రచురితమైంది.
ఇది యెవెరన్ నగరంలోని 21.52% భూభాగం అనగా 48 చ.కి. వైశాల్యంలో ఉంది. ఎరెబుని వైశాల్యపరంగా యెరవాన్ లో అతిపెద్ద జిల్లా. అయితే దానిలోని 29 చ.కి. నివాస లేదా వాణిజ్య భవనాలు ఆక్రమించి ఉన్నాయి. ఇది అనధికారికంగా చిన్న విభాగాలుగా విభజింపబడినది అవి ఎరెబుని ప్రాంతం, నార్ అరేష్, సరితాగ్, వర్దాషన్, ముషవన్, వెరిన్ జ్రేషన్, నార్ బుటానియ. జిల్లా యొక్క ప్రధాన భాగంలో సాసుంట్సి డావిట్ స్క్వేర్, మెట్రో రైల్వేస్టేషను ఉంటాయి. ఎరెబుని వీధి, సాసుంట్సి డావిట్ వీధి, లిబరేటర్స్ స్ట్రీట్, ఇవాన్ ఐవజోస్కి వీధి, రోత్సావ్-ఆన్-డాన్ వీధి, డేవిడ్ బెక్ వీధి, అరిన్ బెర్డ్ వీధి, అర్ట్షాక్ అవెన్యూ , మూవ్సెస్ ఖోరెనట్సి స్ట్రీట్ లోని దక్షిణ సగభాగం ఈ ప్రాంతంలోని ప్రధాన రహదారులు.
సోవియంట్ దేశాలలో కలిపిన తరువాత ఎరివన్ పరిపాలనా ప్రాంతాన్ని క్రమంగా విస్తరించింది, పురాతన ప్రాంతాలయిన ఎరెబుని, సాధారణంగా అరిన్-బెర్డ్ అని పిలవబడే ప్రాంతాన్ని కలిపారు. మొదట బుటానియ పట్టణంలో జరిగిన ఆర్మేనియన్ జెనోసైడ్ నుండి తప్పించుకున్న 60 కుటుంబాలు ఈ ప్రాంతంలో స్థిరపడ్డారు. 1925 లో, వారు స్థాపించారు నార్ బుటానియ ప్రాంతాన్ని స్థాపించారు. స్వదేశమయిన ఆర్మేనియన్ కు వలసొచ్చే ప్రక్రియ ఫలితంగా నార్ అరేష్, వర్దాషన్ ప్రాంతాలు ఆర్మేనియన్లతో నిండిపోయాయి. వీరు 1950-1960 మధ్యలో సిరియా, లెబనాన్, గ్రీస్, ఫ్రాన్స్, బల్గేరియా, ఈజిప్ట్ నుండి వచ్చారు .
ససుంట్సి డావిట్ మెట్రో స్టేషన్, సాసుంట్సి డావిట్ స్క్వేర్ లో ఉన్న యెరవాన్ రైల్వే స్టేషన్ లు జిల్లాకు ప్రయాణవశాలను తీర్చుతాయి. ఎరెబునిలో యెరవాన్ సెంట్రల్ జైలు ఉంది. దానిని ఎరెబుని నేర-ఎగ్జిక్యూటివ్ సంస్థ అని కూడా పిలుస్తారు. ఎరెబుని స్టేట్ రిజర్వ్ 1981 లో సుమారు యెరవాన్ సిటీ సెంటర్ 8 కి.మి ఆగ్నేయ దిశలో ఏర్పాటయింది. సముద్ర మట్టానికి 1300 నుండి 1450 మీటర్ల మధ్యలో 120 హెక్టార్లలో పాక్షిక ఎడారి పర్వతాలు కలిగిన గడ్డి మైదానాలలో రిజర్వ్ ఆక్రమించింది ఉన్నాది .
ఎరెబుని, ఆర్మేనియా దేశ రాజధానయిన యెరవాన్ లో ఉన్నటువంటి 12 జిల్లాలలో ఒకటి. ఇది నగరమధ్యలోని ఆగ్నేయ భాగంలో ఉంటుంది. దేనిలోనే ఎరెబుని కోట ఉన్నది. ఎరెబునికు సరిహద్దులుగా పడమటన షెంగావిత్ జిల్లా, ఉత్తరాన కెంట్రాన్, నార్క్-మరాష్, నార్ నార్క్ జిల్లాలు, తూర్పున కొటయ్క్ జిల్లాలు, నుబరాషెన్ జిల్లా, కొటయ్క్ ప్రావిన్స్ జిల్లాలు ధక్షిణాన ఉన్నవి.
ఇటీవల, వదలివెసిన అనేక పార్కులను అభివృద్ధి చేయడంతో అవి ఎంతో మంది నివాసితులను ఆకట్టుకుంటున్నాయి. వాటి జాబితాలో లియోన్ పార్క్, కృత్రిమంగా తయారు చేసిన వర్దావర్ సరస్సు, లిబరేటర్స్ పార్క్ ముఖ్యమైనవి. నగర కేంద్ర శ్మశానం, సైనిక శ్మశానాలు కూడా ఉన్న ఎరెబుని జిల్లాలోనే ఉన్నాయి.
పురావస్తు ఆధారాల ప్రకారం యురేర్షియన్ సైనిక కోట క్రీ.పూ. 782 లో చక్రవర్తి ఆర్గిష్టి ఆదేశాలనుసారం ఉత్తర కాకసస్ నుండి జరిగే వ్యతిరేక దాడుల నుండి నగరాన్ని కాపాడడానికి స్థాపించబడింది.
ఎరెబుని పారిశ్రామికంగా అత్యంత అభివృద్ధి చెందిన జిల్లా, ఇక్కడ అనేక పెద్ద కర్మాగారాలు ఉన్నాయి. అయితే, జిల్లా ప్రధానంగా తక్కువ-ఆదాయం కలిగిన నివాసితులను కలిగి ఉంది.
యురర్టియన్ అధికారంలో ఉన్న సమయంలో పెద్ద ఎత్తున నీటిపారుదల కాలువలు, ఒక కృత్రిమ జలాశయాన్ని ఎరబుని, దాని పరిసర ప్రాంతాలలో నిర్మించారు.
జమ్మూ రాజధాని ఎక్స్‌ప్రెస్ జమ్మూ కాశ్మీరు,పంజాబ్,ఢిల్లీ రాష్ట్రాల గుండా ప్రయాణిస్తూ కతువ, పఠాన్ కోట్,లుధియానా జంక్షన్ ల మీదుగా న్యూఢిల్లీ రైల్వే స్టేషన్ చేరుతుంది.
జమ్మూ రాజధాని ఎక్స్‌ప్రెస్ ప్రారంభ సమయంలో లుధియానా లోకోషెడ్ అధారిత -3 డీజిల్ లోకోమోటివ్ను ఉపయోగించారు.జమ్మూ-న్యూఢిల్లీ రైల్వే స్టేషన్ రైలు మార్గం పూర్తిస్థాయి విధ్యుతీకరింపబడడంతో ప్రస్తుతం జమ్మూ రాజధాని ఎక్స్‌ప్రెస్ కు ఘజియాబాద్ లోకోషేడ్ అధారిత -5లేదా -7 లోకోమోటివ్లను ఉపయోగిస్తున్నారు.
జమ్మూ రాజధాని ఎక్స్‌ప్రెస్ లో 1 మొదటి తరగతి ఎ.సి కోచ్,5 రెండవ తరగతి ఎ.సి కోచ్లూ,11 మూడవ తరగతి ఎ.సి కోచ్లూ,1 పాంట్రీ కార్,2 జనరేటర్ భోగీలతో కలిపి మొత్తం 20 భోగీలుంటాయి.
జమ్మూ రాజధాని ఎక్స్‌ప్రెస్ జమ్మూ-కాశ్మీర్ రాష్ట్రంలో గల జమ్మూ నుండి న్యూఢిల్లీ రైల్వే స్టేషన్ ల మద్య నడిచే రాజధాని ఎక్స్‌ప్రెస్.
అతను తమిళనాడు లోని తిరునల్వేలి జిల్లాలో కురుంపలప్పెరి గ్రామంలో 1934 మార్చి 8 న మదన్‌ పాండియన్‌ రత్నమణి దంపతులకు జన్మించాడు. అతను సెయింట్ జాన్స్ కళాశాల, పాలయంకొట్టారి లో చదివాడు. తన పదిహేనేళ్ల వయస్సులోనే అందరినీ ఆకట్టుకునే రీతిలో కవితలు రచించాడు. తమిళ మేటి కవులు భారతియార్‌, భారతిదాసన్‌, కన్నదాసన్‌లో సన్నిహితంగా మెలిగిన తంగప్పా సాహిత్య అకాడమీకి తమిళ అనువాదకునిగా చివరి దాకా సేవలందించాడు. తంగప్పా రచించిన ‘సోలైకొల్లై బొమ్మై’ అనే రచనకు 2010లో సాహిత్య అకాడమీ అవార్డు లభించింది. ఆ తర్వాత బాల సాహిత్యరచనకు గాను మరోమారు ఆయన సాహిత్య అకాడమీ అవార్డును స్వీకరించాడు. తంగప్పా రచించిన ‘ఆందైపాట్టు’ అనే సాహితీ రచన తెలుగులో గుర్రం జాషువా రచించిన ‘గబ్బిలం’ రచనను తలపించే రీతిలో ఉండటం విశేషం. అతను తమిళనాడు రాష్ట్రంలోనే ఆయన పలు కళాశాలల్లో అధ్యాపకుడిగా సేవలందించాడు. అతను టాగూర్ ఆర్ట్స్ కాలేజి, భారతీదాసన్ ప్రభుత్వ మహిళా కశాశాలలో అధ్యాపకునిగా పనిచేసాడు. 50కి పైగా పుస్తకాలను రాసాడు. అతను ప్రముఖ రచయితలైన భారతి, అరవిందర్, భారతి దాసన్ కవితలను ఆంగ్లంలోకి అనువాదం చేసాడు.
అతనికి 1991లో తమిళనాడు ప్రభుత్వం భారతీ దాసన్ పురస్కారం యిచ్చి సత్కరించింది. పద్యభాగంలో జీవిత కాల సాఫల్యంపురస్కారంగా 2007లో సిప్రి సాహిత్య పురస్కారం అందుకున్నాడు. తమిళ భాష హక్కుల ఉద్యమంలో క్రియాశీలకంగా పనిచేసి, పుదుచ్ఛేరి ఎకలాజికల్ సొసైటీకి వ్యవస్థాపక సభ్యునిగా ఉన్నాడు. అతని తమిళ రచనల నుండి ఆంగ్లంలోనికి అనువాద రచనలలో "లవ్ స్టాండ్స్ ఫర్ ఎలోన్: సెలక్షన్స్ ప్రం తమిళ సంగం పోయట్రీ" ముఖ్యమైనది. అతను తన కుటుంబంతో పుదుచ్చేరిలో నివాసముంటున్నారు.
అతను పాడిచ్ఛేరి ప్రభుత్వ పరిధిలో అనేక కళాశాలలలో 25 సంవత్సరాల పాటు బోధించాడు. 1994లో పదవీవిరమణ చేసాడు. అతను తమిళ మాసపత్రిక "తెన్మోలి" కి సంపాదకవర్గ సభ్యునిగా 1962 నుండి 1967 వరకు పనిచేసాడు. ప్రసిద్ధ రచయితగా అతను అడిచ్చువడుకల్, ఊయిర్‌ప్పిన్ అతివుక, ఏతు వల్కాయ్, నున్మాయాయ్ నొక్కై వంటి రచనలు చేసాడు. అతను తమిళ భాష నుండి ఆంగ్ల భాషలోనికి అనేక రచనలను అనువాదం చేసాడు.
ఇతడు తెలుగు కథలను హిందీ భాషలోనికి, హిందీ, ఇంగ్లీషు భాషలనుండి తెలుగులోనికి అనువదించాడు. కేవలం కథలే కాక “ ” అనే పిల్లల నవలను "కొంటెబొమ్మ సాహసాలు" అనే పేరుతోను, వినయ్ జల్లా ఆంగ్లంలో రాసిన అనే నవలని “నారాయణీయం” అనే పేరుతోను, అజిత్ హరిసింఘానీ రచించిన ట్రావెలాగ్ “ ” ను "ప్రయాణానికే జీవితం" అనే పేరుతోను, అమర్త్యసేన్ వ్రాసిన “ ”ను మరో నాలుగు పుస్తకాలను తెలుగులోనికి అనువదించాడు. అనువాద కథలతో "మనీప్లాంట్", "నాన్నా తొందరగా వచ్చేయ్!" అనే సంపుటాలుగా వెలువరించాడు. ఇంకా "వెదురు వంతెన" అనే ఇ-బుక్‌ను వెలువరించాడు. ఇవి కాక ఇతడు తన ఉద్యోగ బాధ్యతలలో భాగంగా ఎన్నో ట్రైనింగ్ మాన్యువల్స్‌ని ఆంగ్లం, హిందీ నుంచి తెలుగులోకి అనువదించాడు. అలాగే, తెలుగు నుంచి, ఆంగ్లంలోకి, హిందీలోకి తర్జుమా చేసాడు. వివిధ స్వచ్చంద సంస్థల హెల్త్ ఎడ్యుకేషన్, హెల్త్ ఇన్సురెన్స్, మైక్రో ఫైనాన్స్ లోని వివిధ అంశాలలో ట్రైనింగ్ మెటీరియళ్ళను తెలుగులోకి అనువదించాడు.
ఇతడు మొదట పిల్లల కథలు కొన్ని వ్రాశాడు. ఆ కథలు "బాలజ్యోతి" మాసపత్రికలోను, ఆంధ్రభూమి సచిత్ర వారపత్రికలోను ప్రచురితమయ్యాయి. తరువాత 2001 నుండి వివిధ పత్రికలలో, అంతర్జాల పత్రికలలో కథలను వ్రాయడం ప్రారంభించాడు. ఇతని కథలు స్వాతి, నవ్య, ఆంధ్రప్రభ, చినుకు, ఆంధ్రభూమి, ప్రజాశక్తి, వార్త, ఈనాడు, ప్రియదత్త మొదలైన పత్రికలలోను, పొద్దు, వాకిలి, సారంగ, కినిగె పత్రిక వంటి వెబ్‌జైన్లలోను ప్రచురింపబడ్డాయి. ఇతని కథలు "దేవుడికి సాయం" అనే కథా సంపుటిలోను, 45 కథలు అనే కథాసంకలనంలోను ప్రచురింపబడ్డాయి.
ఇతడు 1998 నుండి రచనలు చేయడం మొదలు పెట్టాడు. ఇతడు మొదట ఇండియన్ ఎక్స్‌ప్రెస్ దినపత్రికలో కెరీర్ ఎక్స్‌ప్రెస్ అనే పేజీలో "జనరల్ అవేర్‌నెస్" అనే శీర్షికను కొంతకాలం నిర్వహించాడు.అలాగే ఆంధ్రజ్యోతి దినపత్రికలో కెరీర్ గైడ్ పేజీలో "కరెంట్ ఎఫైర్స్" శీర్షికను, ఆంధ్రభూమి దినపత్రికలో సాధన పేజీలో "అరిథ్‌మెటిక్", "అంతర్జాతీయ అంశాలు" అనే శీర్షికలను నిర్వహించాడు. ఇతడు 40కి పైగా స్వంత కథలు, 116 అనువాద కథలు వ్రాశాడు. పుస్తక పరిచయాలు, సమీక్షలు చేస్తుంటాడు. ఏడు పుస్తకాలను ప్రచురించాడు.
కొల్లూరి సోమశంకర్ కృష్ణా జిల్లా గుడివాడలో జన్మించాడు. ఇతని చదువు హైదరాబాదు, గుంటూరు, నిమ్మకూరు, నాగార్జున సాగర్‌లలో సాగింది. ఇతడు బి.ఎ. చదివాక "మానవ వనరుల అభివృద్ధి" అనే అంశంపై స్నాతకోత్తర డిప్లొమా చేశాడు. హిందీలో దక్షిణ భారత హిందీ ప్రచారసభ వారి భాషాప్రవీణ పట్టాను పొందాడు. ప్రస్తుతం హైదరాబాదులో ఒక అంతర్జాల పత్రికలో పనిచేస్తున్నాడు.
కొల్లూరి సోమశంకర్ కథారచయిత, అనువాదకుడు. ఇతడు హిందీ, ఇంగ్లీషు భాషలనుండి తెలుగులోనికి, తెలుగు నుండి హిందీలోనికి కథలను అనువదించాడు.